|  |  |
| --- | --- |
|  | |
| Klima- og Miljødepartementet |  | |
| Postboks 8013 DEP |
| 0030 Oslo |

|  |  |  |  |
| --- | --- | --- | --- |
| Deres ref.: | Vår ref. (saksnr.): | Saksbeh.: | Dato: |
|  | 23/2879 - 5 | Sigrun Jahren, | 02.08.2023 |

Høringsinnspill til forslag om endring av avfallsforskriftens §3-11 om innsamlingsplikt for bærbare, løse batterier

Oslo kommune ved Renovasjons- og gjenvinningsetaten (REG) viser til høring av forslag om endring av avfallsforskriftens § 3-11 om innsamlingsplikt for bærbare, løse batterier, med høringsfrist 5. august 2023.

Med hjemmel i byrådsvedtak av 3. juli 2001, sak 1360, kan REG avgi høringsuttalelser på vegne av kommunen i saker som ikke er av prinsipiell betydning, som er kurante saker av teknisk/faglig karakter og som ikke innebærer noen form for politiske avveininger. Høringen om endring av avfallsforskriftens § 3-11 om innsamlingsplikt for bærbare, løse batterier er vurdert av byrådsavdeling for miljø og samferdsel (MOS) til å være en slik sak, og MOS har bedt om at REG avgir høringsuttalelse på vegne av Oslo kommune.

Oslo kommune støtter Miljødirektoratets anbefaling om å øke kravet som godkjente returselskaper har til innsamlingsgrad av bærbare, løse batterier i avfallsforskriften § 3-11 andre ledd. Oslo kommune mener imidlertid at kravet bør være høyere enn de foreslåtte 65 prosent, som allerede er nådd. På sikt bør kravet være 100 prosent innsamling.

Høy innsamlingsgrad for batterier er spesielt viktig med tanke på brannfare. Som påpekt i høringsnotatet, skyldes 80 prosent av alle brannhendelser i gjenvinningsanlegg feilsorterte batterier. REG har hatt flere branner forårsaket av batterier i restavfallet. Produsentene og importørene må ansvarliggjøres for at batteriene havner på avveie og forårsaker branner i avfallsanlegg over hele landet. Dette er branner som medfører svært høye kostnader hvert eneste år for kommuner og innbyggere. Kostnader knyttet til innsamling og håndtering av brukte batterier bør som en konsekvens av forurenser-betaler-prinsippet, dekkes i sin helhet av brukerne av batteriene, og dette sikres best gjennom at produsentansvaret settes så høyt som mulig. Oslo kommune mener det er rimelig at produsentansvaret også dekker kostnader knyttet til batterier som er samlet inn i restavfallet.

Vedrørende utforming av forskriftsteksten, så er nivået for de ulike produsentansvarsordningene svært ulik. Vi kunne ønsket oss en grundig gjennomgang og utvidelse av forskriftsteksten i hele kapittel 3, med kapittel 1 om EE-avfall som utgangspunkt.

Med vennlig hilsen

|  |  |
| --- | --- |
| Hans Petter Karlsen | Dag Snorre Jentoft |
| direktør | avdelingsdirektør |

| Kopi til: | | | |
| --- | --- | --- | --- |
| Byrådsavdeling for miljø og samferdsel | Rådhuset | 0037 | OSLO |

| Vedlegg |
| --- |
|  |

| Mottakere: |  |  |  |
| --- | --- | --- | --- |
| Klima- og Miljødepartementet | Postboks 8013 DEP | 0030 | Oslo |